Swila-bahari

Swila-bahari ni nyoka wenye sumu wa jenasi mbalimbali wa nusufamilia Hydrophiinae katika familia Elapidae. Kama jina lao linaonyesha, nyoka hawa wanaishi baharini. Spishi ya Afrika ya Mashariki huitwa mkiadau pia.

Takriban spishi zote zinafika urefu wa m 1.2-1.5, lakini kuna spishi ndefu zaidi. Hydrophis spiralis anaweza kuwa m 3. Mwili ni bapa wenye mkia kama kasia. Macho yao ni madogo na matundu ya pua yapo juu kwa sababu lazima waweke pua juu ya maji ili kupumua. Spishi nyingine zina rangi moja, kama kijivu au kahawia, lakini nyingine zina miviringo au mabaka meusi au buluu.

Swila-bahari huishi baharini tu lakini spishi za jenasi Laticauda zinapenda kupanda juu ya ufuko mara kwa mara. Hula pweza wadogo, gegereka na samaki.

Sumu ya swila-bahari ni kali sana, lakini spishi nyingi hazing'ati sana na watu wachache tu wanakufa kwa sababu ya nyoka hawa kila mwaka. Hata hivyo mkiadau anaweza kuingiza sumu ya kutosha kwa kuua mtu kwa sababu nyoka huyu hutumia sumu yake ili kujihami.

Spishi ya Afrika
 Hydrophis platurus, Mkiadau au Swila-bahari Tumbo-njano (Yellow-bellied sea snake)

Jenasi za Asia na Australia
 Aipysurus: spishi 9 (Aipysurus)
 Emydocephalus: spishi 3 (Emydocephalus) 
 Ephalophis: spishi 1 (Ephalophis)
 Hydrelaps: spishi 1 (Hydrelaps)
 Hydrophis: spishi 47 (Hydrophis)
 Kolpophis: spishi 1 (Kolpophis)
 Laticauda: spishi 8 (Laticauda)
 Parahydrophis: spishi 1 (Parahydrophis)
 Parapistocalamus: spishi 1 (Parapistocalamus)
 Thalassophis: spishi 1 (Thalassophis)

Picha

Marejeo
 Spawls, S., Howell, K., Drewes, R. & Ashe, J. (2002) A field guide to the Reptiles of East Africa. Academic Press, San Diego, CA, USA.

Viungo vya nje
 Hazinadata ya watambaachi

Jamii:Nyoka